Муниципальное автономное дошкольное образовательное учреждение «Детский сад №67 комбинированного вида с татарским языком воспитания и обучения»

Организованная образовательная деятельность

на тему « Лунтик бездэ кунакта»

 Воспитатель: Фазлиева Г.Ф.

**Максат:** 5 кә кадәр санауны, геометрик фигураларны кабатлау; фикерләү сәләтен үстерү; гади һәм катлаулы җөмләләр белән җавап бирүләренә ирешү; балаларның хәтерен , логик фикерләү сәләтен үстерү; бер-берсенә карата ихтирамлык, ярдәмчеллек, дустанә мөнәсәбәт тәрбияләү.

**Материал :** конверт, геометрик фигуралар(квадрат, турыпочмаклык, түгәрәк, овал), санау таякчыклары, кеше рәсемнәре, ак битләр, клей, кисточка.

Дәрес барышы .

**1.Исәнләшү**.

 Дөрес утыру кагыйдәләре.

**2.Кунак каршы алу.**

Безгә кунакка **Лунтик** килде.Ул безгә бер шигырь алып килгән.Ул шигырьнең җавабын таба алмый. Әйдәгез , балалар аңа булышыйк әле!

5 балам да өйдә , -

Ди әни кичен

Мин саныйм, 4 чыга

Белмим ни өчен.

Үзегез санагыз!

Зур абый – Әмир,

Икенчесе – Муса,

Кечесе - Энҗе,

Ә апам – Алсу,

Бишенчесе юк.

Мин тагын саныйм,

Җавабы шул ук.

Әнием – 5, - ди

Саныйм 4 кенә.

Кем соң бишенчесе

Белегез менә!

-Балалар , кем әйтә, әйдәгез санап карый әле. Гаиләдә ничә бала бар?(исемнәре белән санау, аннан соң 4-5 баладан 5 кә кадәр санату)

- Әмир

-Муса

- Кәрим

- Энҗе

- мин

**3. 5 цифры турында балалардан шигырь сөйләтү**.

2,3 бала шигырь сөйли.

**4.Санау таякчыклары ярдәмендә геометрик фигуралар төзү**.

- Балалар, менә безнең санау таякчыклары бар. Бу таякчыклар гади генә түнел, ә серле. Алар белән санап кына түгел ә геометрик фигуралар да төзергә була.( өчпочмак, квадрат, турыпочмаклык, түгәрәк)

**5. Физкултьминутка**

Мич башында 5 мәче

5 мәченең 5 башы.

5 мәченең 5 башына

Ишелмәсен мич ташы.

**6. Геометрик фигуралардан аппликация ясау**.

- Балалар, безнең каршыбызда конвертлар бар. Ул конвертлар эчендә геометрик фигуралар бар. Шул геометрик фигуралардан аппликация ясап, Лунтикка үзебезнең бүләгебезне тапшырыйк.

**7. Эшләргә нәтиҗә ясау, йомгаклау.**